《六秋》
元代·方回

斗杓忽又指西楼，我独何为此滞留。
多事心情人转老，荒城风雨夜争秋。
一蓑屡费渔樵梦，杯酒难湔宇宙愁。
好趁微凉便归去，豆花篱落荻花洲。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。